Почетом хрватског напада на Гламоч у операцији Лето 25. јула, мркоњићки батаљон Купрешке бригаде - чији је леви сусед била Гламочка бригада на планини Хрбини - започео је битку са хрватским снагама. Батаљон је одбио све напада и остао на положајима и након повлачења Гламочке бригаде са Хрбине. Хрватске снаге су заузеле Гламоч 29. јула. Команда 30. пешадијске дивизије упућује новоформирану Оперативну групу 2. по командом пуковника Драгише Масала да затвори правац од планине Виторог до превоја Млиниште и планине Чардак. У састав ОГ 2 улазе 1. бањалучка лака пешадијска бригада, 3. српска бригада (мешовита привремена бригада од јединица из 1. крајишког корпуса), мешовита бригада из Источно-босанског корпуса, остаци 5. гламочке бригаде, један батаљон полиције и један дивизион артиљеријског пука Дрварског корпуса.